
IN KRUMOVGRAD DISTRICT 

ABSTRACT. Krumovgrad district occupies the central part of 
the Eastern Rhodopes. Along the valley of Krumovitza river — 
a right affluent of Arda river — remnants from fourteen fort- 
resses Пауе been found. Three of them are of Thracian the other 
eleven of medieval origin. They have guarded the ancient and me- 
dieval road from Arda river towards Gyumurdjinna and prove to 
be monuments of old-time fortress building. 


Крумовградско заема централната част от Източните Родопи. B този 
обширен лабиринт от планински върхове изпъкват с височината си: Мъ- 
гленика — по българо-гръцката граница, веригата Стръмен рид, която 
почва от прохода Маказа и завършва със стръмните скатове над р. Арда, 
и планинската верига Ирантепе, която започва от центъра на Мъгленика, 
върви успоредно със Стръмен рид и завършва като него над р. Арда. 

Десен приток на Арда ер. Крумовица. Нейната долина открива през 
прохода Маказа естествен и пряк път. За охраната му, а също и на Cb- 
шіествуващите от дълбока древност до края на Средновековието в този 
край селища са били построени и използвани много крепости. 


1. ТРАКИЙСКИ КРЕПОСТИ 


1. Останки от крепост са открити при с. Орманлар. Тя се намира 
на 300 м южно над селото вм. Църквището. Това име идва от съществува: 
лата тук крепост със средновековна църква. Самата крепост е тракийска, 
с форма на неправилен трапец и размери: 115х 110х 85х35 м (вж. Kap- 
тата и обр. 1). По средата на крепостта има натрупани камъни в права 
линия, с което се разделя на две части. В източния край стърчи висок 
бм, продълговат камък, считан за свещен. Наблизо има тюлбе, почитано 
от околното население. През Средновековието крепостта е използвана, 
без да е преустроявана стената. Камъните са подредеви с равната страна 
от външното и вътрешното лице без спойка. | 

2. В землището на с. Обичник има две крепости: голямата и малката. 
Те се намират на 390—450 м северозападно от селото. По натрупаните 
камъни от разрушената стена се вижда, че имат форма на неправилни 
кръгове с диаметър 195 и 170 м (вж. картата). Стените имат приблизително 
дебелина 2 м, зидани са с едри каменни блокове без спойващ разтвор. 

3. Крепостта при с. Метличка се намира на 150 м северно над селото 
(вж. картата). Целият връх е покрит с едри, обработени и недялани 
камъни от разрушената стена. На терена се очертава правоъгълната форма 
на крепостта. Стената от север с дължина 25 м е зидана от необработени 
едри камъни без спойващ разтвор (обр. 2). Тя е дебела 2,20 м, запазена е 
до 0,70 м височина. В западния край крепостта е преустроена през Сред- 
новековието. В този край стената очертава П с размери 8х 12х9 м. Зи- 
дарията е изпълнена с ломени, обработени от лицевата страна камъни, 

Карта на крепостите в Крумовградско 
Carte des forteresses dans ја région де Кгоштоуигай 

Обр. 1. Скица на тракийската крепост при с. Орманлар 
Fig. 1. Esquisse де la forteresse Шгасе près ди village de Огтавјаг 


Обр. 2. Скица на крепостта при с, Метличка 
Fig. 2. Esquisse де la forteresse près ди village де Ме сћка 

споени с бял хоросан. Останалите части от крепостната стена са разру- 
шени. . | 

Укрепяването на тракийските селища се отнася към втората поло- 
вина на второто хилядолетие пр. н. е. Населението вдигало по високите 
върхове крепости. Там се укривали стеклите се при нашествие хора, до- 
битъкът и преносимото имущество.“ Върховете, на които са строени кре- 
постите, са отвесни, поради което от южната страна няма стена. При стро- 
ежа не са издълбавани предварително основи на стената, а камъните са 
полагани направо на терена. Те не са ломени. Имат размери 40х45 см, 
дължина 1,20 м. Нареждани са с равните страни към вътрешното и външ- 
ното лице на стената. Вътрешността е запълнена с дребни камъни. В тра- 
кийските крепости липсват кули. При строежа не е употребяван спойващ 
разтвор.> Тези констатации се потвърдиха при проучването на тракий- 
ската крепост при с. Устра и другите в Източните Родопи. Подобна 
практика е наблюдавана и в крепостите при Чертиград, Доспат, м. Сто- 
лът при Севлиево, с. Равна, Михайловградски окръг, и др.' 


П. СРЕДНОВЕКОВНИ КРЕПОСТИ 


Голяма част от крепостите в Източните Родопи са строени през Сред- 
новековието (от VI до X ШВ). От намерения в крепостите керамичен мате- 
риал, оръдия на труда, монети, елементи от въоръжението се вижда, че 
те са били използвани, преустроявани, разширявани от българите най- 


Обр. 3. Част от крепостната стена при с. Сърнак 
Fig.’ 3. Ратне де Ја muraille де la Тогјегеззе ргез ди уШаре де Ѕагпак 

интензивно през периода на Втората българска държава. Тези конста- 
тации се потвърждават и от обилния фактически материал от проучените 
средновековни култови сгради? и некрополи при тях 1° 

Височините, на които са построени средновековните крепости, имат 
изгодно стратегическо положение. Формата им се определя от конфигу- 
рацията на терена. Обикновено крепостната стена обикаля околовръст 
височината. Под стената е непрестъпна скала, а в низините река обикаля 
върха от три страни. Леснодостъпният край е добре укрепен. Дебелината 
на стената тук е по-голяма. Тя се подсилва с една или две крепостни кули. 
В Крумовградско те са с квадратна форма и размери 5х5, 6х6 м. Най- 
добре са запазени основите на кулите в крепостите при с. Сърнак (обр. 3), 
с. Златолист (обр. 4). Най-важното съоръжение в крепостите е стената 
(куртината). Тя е строена с обработени от лицевата страна ломени камъни, 
споени с бял хоросан. Блокажът е от ломени камъни, едра баластра и 
хоросан. В замазките и подовите напластявания в помещения, ползвани 
за водохранилища, той има червен цвят — от смесването със счукана 
тухла и керамика." Такъв хоросан има в помещенията на крепостите 
при селата Татул (обр. 5), Златолист и Сърнак. Крепостните стени са 
запазени на височина до 4 м. Дебелината им е 1,75 до 2,00 м. В горния 
край е имало бойна платформа с ширина | м, по която са се движили 
бойците. Крепостните стени и кули са завършвали с бойници, от които 
защитниците са хвърляли стрели, копия.? В крепостите са живеели 

Обр. 4. Скица на средновековната крепост при с. Златолист 
Fig. 4. Esquisse де Іа forteresse ди Moyen âge près ди village де Zlatoliste 


9 Известия на музеите от Южна България 

Обр. 5. Скица на Асара при с. Татул 
Fig. 5. Esquisse 4’«Аззага» près du village де Tatoul 


местните феодални владетели, администрацията, охраната. През време 
на неприятелско нападение населението от околните села, влизащи в 
територията на феодалния владетел, са се прибирали зад дебелите стени, 
с което са подсилвали крепостната охрана. 

1. На 2 км северно от с. Храстово и на 4 км южно от с. Сърнак се 
намира голяма средновековна крепост. Местността се нарича кале. Под 
крепостта е Юзундере (гроздово дере), ар. Кесебир, идваща откъм с. Ру- 
чей, прави завой и огражда крепостта от три страни. Северният скат е 
почти отвесен. Най-отдалечените точки на крепостните съоръжения от- 
стоят една от друга на 230 м. Крепостта има почти правоъгълна форма 
(вж. обр. 6). По-достъпна е източната част на крепостта, затова тук сте- 
ната е подсилена с две квадратни кули. Първата е издадена пред крепост- 
ната стена и се намира в най-южния край на стената. Тя има вътрешни 
размери охо м. Стената е дебела 1,80 м. Тук се намира и входът на кре- 
постта. Това личи от заравненото пътно платно, издълбано в скалите. 
От кулата до горния край на източната стена има 35 м; това пространство 
на разстояние 11 м от кулата е разрушено. В останалите 24 м на същата 
стена личат следи от постройки, прилепени към нея. Това е цитаделата 
на крепостта. Нейното пространство се определя от една напречна стена, 


t 

Обр. 6. Скица на средновековната крепост при с. Сърнак 
Fig. 6. Esquisse де Іа forteresse ди Moyen аре près du village де Ѕагпак 


Обр. 7. Скица на средновековната крепост при с. Кран 
Fig. 7. Esquisse де Іа forteresse ди Моуеп Аре ргез Y sillage de Kran 

построена перпендикулярно на южната стена на разстояние 35 м от из- 
точната кула. Пространството на цитаделата е 1225 кв. м. Построена е 
втора напречна стена на 20 м от пљрвата и на 55 м от източната кула. 
Така се получава втори двор, лежащ по-ниско от двора на цитаделата. 
Неговите размери са 20х 37 м. Южната стена в продължение на 43 м от 
втората напречна стена е разрушена в надземната си част. Следва нейната 
най-запазена част, достигаща на височина 6 м. Дължината йе 32 м (вж. 
обр. 3). Стената прави завой в полукръг с дължина 75 м, в който е вклю- 
чена западната страна, както и най-издадената й част към север. Север- 
ната страна е определена от конфигурацията на терена. Откъм най-из- 
точната й част в продължение на 78 м липсва стена, защото теренът тук 
е отвесен. Останалата част от северната стена с дължина 116 м, криволи- 
чеща, следвайки гънките на местността, затваря правоъгълника. Третата 
част от крепостта има следните размери: дължина 126 м, ширина 41 м, в 
най-широката част 74 м. В горния край на разстояние 32 м от западната 
стена и на 11 м от северната се е образувала правоъгълна купчина от 
разрушения зид на малка църква. В най-високата част на цитаделата 
личат вдлъбнатини на три жилища, точните размери на които не могат 
да се определят. Стената и постройките са зидани с обработени от лице- 
вата страна ломени камъни, споени с бял хоросан. Както в крепостните 
стени, тъй и в помещенията е използвана сантрачната система .!% 

2. На 6 км югозападно от с. Токачка на висок връх се намира малка 
крепост, известна с имената Крепостта, Кран или Крал (вж. обр. 7). 
На 50 м западно от нея минава пътят за прохода Маказа, а от север — 
черен път за селата Малкоч и Пашинци. За тази крепост има легенда, че 
тук са станали ожесточени битки на българските войски с кръстоносците. 
Под крепостта дерето се нарича Крал дере. През късните години на ос- 
манския феодализъм тук е била резиденцията на местния феодал Токач- 
лията. Стената и зидовете на помещенията в крепостта са в лошо състоя- 
ние. Иманяри, търсещи златото на Токачлията, са унищожили по-голяма 
част от зидовете. Южният район е стръмен и затова само на отделни места, 
където е възможно проникването във вътрешността, е построена стена. 
Тя е дълга 80 м, дебела — 1,60 м, висока — до 1,50 м. В югоизточната 
част личат основи на сгради и стена. Останалите 25 м от стената над по- 
върхността не са запазени. Западната страна, макар и леснодостъпна, 
не е застроена. Тя е с дължина 21 м. На северната и североизточната 
страна има зид, дълъг 6 м. В средата на крепостта е натрупана купчина 
камъни с продълговата форма и ориентация изток--запад, вероятно от 
разрушените зидове на църквата. Зидовете на крепостта са строени с 
обработени от лицевата страна камъни, споени с бял Хоросан. Намерени 
са фрагменти от дебелостенни глинени съдове и няколко медни корубести 
монети. 

3. В землището на с. Егрек има десетки местности, говорещи за дра- 
матичното време на късното Средновековие. Западният връх се нарича 
Бакърчал; до него е Градището, под което са селището и Марин гроб. 
На север са Курбанището и връх Св. Елена. Градището е на 300 м се- 
верозападно над селото. Върхът е стръмен, опасан от всички страни със 
зид, очертаващ от натрупаните камъни неправилен кръг с диаметър 130 м. 
Стената е строена с ломени и речни камъни. Нейната дебелина е 1,00 м. 
Входът е от североизток. На повърхността, както и в нивите на м. Сели- 

щето се срещат фрагменти от късносредновековна керамика. Под кре- 
постта, непосредствено до селището, са разкрити няколко гроба, огра- 
дени с каменни плочи, с ориентация изток-запад. В м. Марин дол има 
основи от църква, разрушена при налагане на ислямската религия, и 
християнски български гробове. | 

4. С. Дивисилово има махали: Букова, Пашкулска, Барчинска, 
Харманите, в нивите на които има средновековни селища и некрополи. 
Една голяма част от погребаните са с християнски ритуал (ориентация 
на гроба изток-запад), а по-късните са с мюсюлмански. Тази традиция 
е установена и в други райони на окръга, и в съседни окръзи. Градището: 
се намира на 4 км южно над селото. Стената е градена с ломени камъни. 
обработени от лицевата страна, споени с бял хоросан. Стената е дебела 1 м. 
По натрупаните камъни тя очертава неправилен кръг с диаметър 63 м. 
входът е от север. 

5. Старото име на с. Черничево е Дутли. В миналото селото се е на- 
мирало на 5 км северно. Районът е богат на местности, илюстриращи раз- 
лични периоди от живота на населението: Чакърово селище, X орището, 
Илинден. На връх Карталът има поляна, наречена Делбата. При на- 
лагане на ислямската религия непреклонните са били тук съсечени. В ми- 
налото населението от северния и южния склон на Източните Родопи се е 
събирало на всенароден помен. Градището се намира в близост със се- 
лището. На продълговат, сравнително висок за околния терен връх е 
изградена малка крепост. Стените са зидани от ломени плочести камъни, 
споени с бял хоросан. Дебели са по 0,90 м, южната стена е дълга 92 м. 
Входът се намира на югоизток. Той е широк 1,10 м. Стената е висока 
1,40 м. Крепостта има форма на неправилен правоъгълник с размери: 
97х 34 м. За тази крепост има предание, че през време на османските фео- 
дални размирици и кърджалийските набези околното население се е за- 
щищавало зад тези каменни стени. Наблизо е Каурското гробе. В сре- 
дата на северната част на крепостта има основи от еднокорабна, едно- 
абсидна църква с размери 12x5 м. Зидовете са дебели 0,80 м, надзем- 
ната част е разрушена при налагане на ислямската религия. 

6. През Средновековието Крумовград е бил укрепено селище. 18 Както: 
в миналото, тъй и днес се откриват основи на стената с дебелина 1,80 м, 
която по структура и начин на зидане е подобна на другите крепости. 
Може да се предположи, че районът на това селище обхваща центъра на 
града. При разкопаване на градската градина са. разтворени няколко 
средновековни български гроба, които са оградени с каменни плочи, 
ориентирани на изток—запад, а инвентарът е същият, както при другите 
погребения през периода на Втората българска държава. 

Средновековен некропол е имало и в района на обувния завод, шосето 
за Ивайловград и др. 

7. На | км източно от с. Златолист има голям скален масив, наречен 
Крепостта. Южните склонове са отвесни, поради което тук не е застроено. 
Останалите страни на върха се укрепени с две стени, успоредни една на 
друга, намиращи се на 2 м разстояние (вж. обр. 4). Стените са дълги 79м, де- 
бели — 1,75 м, запазена височина — до 0,70 м. В най-високата част, където е 
бил входът, са построени две квадратни кули с размери 5х5 м. Крепостта 
има площ 1250 кв. м. 

8. С. Хисар се намира на 4 км северно от с. Златолист. В землището 
на селото, на места по дворовете личат основи от стени и постройки. 
Това е дало и названието на селото. Стените са с размери 12х4х6 м, 
дебели по 1,75 м, запазена височина — 0,60 м. В нивите са разравяни средно- 
вековни български гробове.19 

9. До телевизионната кула при с. Звездел на високия скален масив 
Стръмен рид има основи от кула и стена. Запазена височина на зида до 
0,50 м, строена е от обработени ломени камъни, споени с бял хоросан. 
Стените са дебели по 1,80 м. Намирани са фрагменти от дебелостенни 
глинени съдове и железни предмети. К 

10. Запазеното и до днес езическо светилище до с. Татул през Средно- 
вековието е било укрепено със стена, дебела до 1,65 м, дълга към 34 м, 
и една трапецовидна кула, разположена на южната й страна. Тя има раз- 
мери 4Ж5х7Х 3,50 м. Стените и подът са замазани с дебел слой хоросан с 
червен цвят. Подземният етаж на тази кула е служил за водохранилище. 
На 3 м от кулата има крушообразна щерна за вода, издълбана в масив- 
ната скала." В близост до крепостта или в самата нея е имало среднове- 
ковна църква (разрушена), от която сме прибрали в музея един капител с 
релефно изображение на кръст и две колони. В землището на селото и на 
съседното Нановица са разкрити средновековни български некрополи с 
богат погребален инвентар 1% 

11. На стръмен връх при с. Странжево, наречен Балджа, се намира 
Градището. Крепостта е строена с обработени от лицевата страна ломени 
камъни, споени с хоросан. Тя има форма на кръг с диаметър 64 м. В рай- 
она на Градището и около него са разкрити няколко средновековни гроба 
с ориентация изток— запад. Погребалният инвентар е разпилян. | 

_ Описаните в статията тракийски и средновековни крепости в Крумов- 
градско са паметници на тракийското и средновековното фортификаци- 
онно изкуство. Те са ценен извор за историята на тази българска покрай- 
нина и следва да се знаят, проучат и запазят. Имената на някои от тях 
са свързани с борбата на българите против налагане на ислямската ре- 
лигия. Те са били пунктове за съпротива и защита на българите от фео- 
далните османски произволи. | 

LES ЕОКТЕКЕЗЗЕЗ DANS ГА REGION DE КВООМ ОУСКАО 
IVAN BALKANSKI 


Résumé 


La région de Kroumovgrad occupe la partie centrale du Rhodope de Pest. Ici 
s'élèvent les chaînes montagneuses де Maglénik, du Stramène гій et d'Irantépé. 
Sur leurs cimes ont été construites à la fin du premier millénaire, avant 
Геге nouvelle et plus tard, au Moyen âge (ХШ — XIV siècle), beaucoup де 
forteresses (v. la carte). Quelques unes sont construites par les Thraces, 
dď’autres par les Bulgares, Les murailles des forteresses bulgares sont bâties 
avec de grands blocs de pierre, sans jointure. C’est le mode de construction 
des forteresses près ФОгташаг (fig. 1), де Métlitchka (fig. 2) —1а muraille 
du nord, Obitchnik, Hissar еї Plovka. 

Certaines des forteresses sont élevées pendant Г6родие antique tardive, 
mais il yen а, е{ un très grand nombre qui sont bâties au ХШ — XIV siècle раг 
les Bulgares. Les murailles de ces dernières sont construites avec des pierres 
taillées, liaisonnées avec du mortier blanc. Leur position est fortifiée par des tours 
carrées, situées ď’ordinaire près де Гепігёе ou des lieux donnant un accès plus 
facile. La forteresse la mieux conservée et celle prés du village de Sarnak 
(fig. 3, 6), Опа découvert des débris de forteresses du Moyen âge près des 
уШарез: Ергеке, Divissilovo, Zlatoliste (fig. 4), Tchernitchévo, Tatoul (fig. 5), 
Hissar, Kran (fig. 7), Strandjévo, Péliene et ailleurs. C’est là que tes Bulgares 
trouvaient un refuge contre les essais des Turcs et des Kardjali de les eonvertir 
à la réligion mahométane. Ces forteresses sont des monuments de Part 
militaire médiéval de fortification des Bulgares. 


